CELEX: 32008R1292
Language: bg
Date: 2008-12-18 00:00:00
Title: Регламент (ЕО) № 1292/2008 на Комисията от 18 декември 2008 година за разрешаване на Bacillus amyloliquefaciens CECT 5940 (Ecobiol и Ecobiol plus) като фуражна добавка (Текст от значение за ЕИП)

19.12.2008   
            
            
               BG
            
            
               Официален вестник на Европейския съюз
            
            
               L 340/36
            
         
      РЕГЛАМЕНТ (ЕО) № 1292/2008 НА КОМИСИЯТА
   
   от 18 декември 2008 година
   за разрешаване на Bacillus amyloliquefaciens CECT 5940 (Ecobiol и Ecobiol plus) като фуражна добавка
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 е предвидено разрешително за използването на добавки при храненето на животните, както и основанията и процедурите за издаването на такова разрешително.
            
         
               (2)
            
            
               В съответствие с член 7 от Регламент (ЕО) № 1831/2003 беше подадено заявление за разрешително за препарата, посочен в приложението. Това заявление бе придружено от данните и документите, изисквани съгласно член 7, параграф 3 от посочения регламент.
            
         
               (3)
            
            
               Заявлението се отнася до разрешаването на препарат Bacillus amyloliquefaciens CECT 5940 (Ecobiol и Ecobiol plus) като фуражна добавка за пилета за угояване, която следва да бъде причислена в категорията „зоотехнически добавки“.
            
         
               (4)
            
            
               От становището на Европейския орган за безопасност на храните („органът“) от 16 юли 2008 г. (2) става ясно, че въз основа на данните, предоставени от производителя, препаратът Bacillus amyloliquefaciens CECT 5940 (Ecobiol и Ecobiol plus) не се отразява неблагоприятно върху здравето на животните, човешкото здраве или околната среда и е ефикасен за стабилизиране на чревната флора. Органът също заключи, че Bacillus amyloliquefaciens CECT 5940 (Ecobiol и Ecobiol plus) не представлява каквато и да било друга опасност, която би могла да изключи разрешаването му съгласно член 5, параграф 2 от Регламент (ЕО) № 1831/2003. Съгласно това становище употребата на препарата не се отразява неблагоприятно върху пилетата за угояване. Органът не счита, че е налице необходимост от специфични изисквания по отношение на мониторинга след пускането на продукта на пазара. Той също така провери доклада за метода за анализ на фуражната добавка в храната, представен от референтната лаборатория на Общността, създадена с Регламент (ЕО) № 1831/2003.
            
         
               (5)
            
            
               Оценката на посочения препарат показва, че условията за разрешителното, определени в член 5 от Регламент (ЕО) № 1831/2003, са изпълнени. Следователно употребата на посочения препарат следва да бъде разрешена, както е предвидено в приложението към настоящия регламент.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Препаратът, посочен в приложението, който принадлежи към категорията „зоотехнически добавки“ и към функционалната група „стабилизатори на чревната флора“, се разрешава като добавка при храненето на животните при условията, определени в посоченото приложение.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 18 декември 2008 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 268, 18.10.2003 г., стр. 29.
   
      (2)  Научно становище на Групата по добавките и продуктите или веществата, използвани при храненето на животни (FEEDAP) по молба на Европейската комисия относно безопасността и ефикасността на Ecobiol® (Bacillus amyloliquefaciens) като фуражна добавка за пилета за угояване. The EFSA Journal (2008 г.) 773, стр. 1—13.
   
      ПРИЛОЖЕНИЕ
      
         
                     Идентификационен номер на добавката
                  
                  
                     Наименование на притежателя на разрешителното
                  
                  
                     Добавка
                     (търговско наименование)
                  
                  
                     Състав, химична формула, описание, метод за анализ
                  
                  
                     Биологичен вид или категория на животното
                  
                  
                     Максимална възраст
                  
                  
                     Минимално съдържание
                  
                  
                     Максимално съдържание
                  
                  
                     Други разпоредби
                  
                  
                     Срок на валидност на разрешителното
                  
               
                     CFU/kg пълноценен фураж със съдържание на влага 12 %
                  
               
                     Категория „зоотехнически добавки“. Функционална група „стабилизатори на чревната флора“
                  
               
                     „4b1822
                  
                  
                     NOREL SA
                  
                  
                     
                        Bacillus amyloliquefaciens CECT 5940 (Ecobiol и Ecobiol plus)
                  
                  
                     Състав на добавката:
                     Ecobiol:
                     Препарат Bacillus amyloliquefaciens CECT 5940 с минимална концентрация от 1 × 109 CFU/g
                     Ecobiol plus:
                     Препарат Bacillus amyloliquefaciens CECT 5940 с минимална концентрация от 1 × 1010 CFU/g
                     Характеристика на активното вещество:
                     Спори от Bacillus amyloliquefaciens CECT 5940
                     Метод за анализ (1):
                     Изброяване: метод чрез разстилане върху пластина посредством триптон-соев агар след подгряване.
                     Идентификация: пулсова електрофореза (PFGE).
                  
                  
                     Пилета за угояване
                  
                  
                     —
                  
                  
                     1 × 109
                     
                  
                  
                     1 × 109
                     
                  
                  
                     
                                 1.
                              
                              
                                 В упътването за употреба на добавките и премиксите да се посочат температурата на съхранение, срокът на съхранение и устойчивостта на гранулиране.
                              
                           
                                 2.
                              
                              
                                 Мерки за безопасност: препоръчва се употребата на маски за защита при смесване.
                              
                           
                                 3.
                              
                              
                                 Не се допуска едновременното използване с коксидиостатици.
                              
                           
                  
                     8.1.2019 г.
                  
               
      
         (1)  Подробна информация относно методите за анализ може да бъде намерена на интернет адреса на референтната лаборатория на Общността: www.irmm.jrc.be/crl-feed-additives“